Bob Halkidis

Robert Halkidis (s. 5. maaliskuuta 1966 Toronto, Ontario, Kanada) on kanadalainen pelaajauransa lopettanut jääkiekkoilija, pelipaikaltaan puolustaja. Hän pelasi NHL-urallaan 256 runkosarjaottelua ja teki niissä tehot 8+32=40. Jäähyminuutteja fyysinen puolustaja keräsi 825. Halkidis oli tappelija.

Ura
Halkidis pelasi vuodet 1982–1985 OHL-joukkue London Knightsissa. Kaudella 1984–1985 hänet palkittiin kauden parhaana puolustajana Max Kaminsky Trophyllä ja valittiin tähdistökentälliseen. Halkidis pääsi keväällä 1985 pelaamaan myös NHL-pudotuspelejä Buffalo Sabresissa, joka varasi hänet neljännellä kierroksella vuonna 1984. Halkidis pelasi Buffalo Sabresin organisaatiossa, kunnes hänet kaupattiin Los Angeles Kingsiin marraskuussa 1989 vaihdossa Dale DeGrayhyn. Halkidis tappeli hänen ensimmäisessä NHL-ottelussaan Quebec Nordiquesin Paul Gillisiä vastaan 11. huhtikuuta 1985.

Kesällä 1991 Halkidis siirtyi Toronto Maple Leafsiin. Kaudeksi 1993–1994 hän siirtyi Detroit Red Wingsiin. Kaudella 1994–1995 Red Wings asetti Halkidisin waivers-listalle, josta Tampa Bay Lightning nappasi hänet helmikuussa 1995. Seuraavalla kaudella 1995–1996 puolestaan Lightning asetti Halkidisin waiversiin ja joulukuussa 1995 hän siirtyi Chicago Blackhawksiin. Halkidis ei kuitenkaan pelannut otteluakaan ylhäällä Blackhawksissa, vaan hän pelasi hetken IHL-joukkue Indianapolis Icessä. Helmikuussa 1996 hänet kaupattiin New York Islandersiin vaihdossa Danton Coleen. Halkidis siirtyi kaudeksi 1996–1997 Florida Panthersiin, mutta hän pelasi koko kauden AHL-joukkue Carolina Monarchsissa. 

Halkidisin ura Pohjois-Amerikassa kului enimmäkseen farmiliigojen AHL:n ja IHL:n välillä. Hänen NHL-kautensa oli pisimmillään 1991–1992, kun Halkidis pelasi 46 ottelua. Kauden aikana hän keräsi myös yhden kauden jäähy-ennätyksensä 145 minuutillaan.

Halkidis aloitti kauden 1997–1998 UHL:ssä, mutta hän siirtyi loppukaudeksi jääkiekon SM-liigan HIFK:hon lokakuussa 1997. Tuolloin HIFK:n ulkomaalaiskiintiöön oli tullut tilaa Tim Berglandin saatua murtuman jalkaansa. Halkidis muistetaan HIFK:ssa erityisesti fanien suosikkina, josta osoituksena HIFK Fan Clubin jakaman Vuoden Kunkku-palkinnon voittaminen. Häntä pidetään eräänä HIFK:n kaikkien aikojen parhaista ulkomaalaishankinnoista. Kauden aikana Halkidis teki runkosarjan 29 ottelussa tehot 1+6=7 ja jäähyminuutteja tuli 133. Pudotuspeleissä Halkidis teki yhdeksässä ottelussa tehot 0+2=2 ja keräsi 14 jäähyminuuttia. Hänellä oli myös pudotuspelien paras +/- -lukema yhdessä Jokereiden Pasi Sormusen kanssa. Halkidis voitti kauden päätteeki Suomen mestaruuden.

Halkidis pelasi kauden 1998–1999 Saksassa, DEL-joukkue Kölner Haiessa. Kausi 1999–2000 oli välivuotta. Halkidis aloitti kauden 2000–2001 Venäjän superliigan HK SKA Pietarissa, mutta siirtyi yhdeksän ottelun jälkeen ECHL:ään marraskuussa 2000, josta matka jatkui joulukuussa Ison-Britannian Superliigan Newcastle Jestersiin. Halkidis lopetti uransa keväällä 2001.

Halkidis pitää tällä hetkellä jääkiekkokoulua Indian Trailin kaupungissa, Pohjois-Carolinassa.

Heinäkuussa 2013 Columbus Blue Jacketsin toimitusjohtaja Jarmo Kekäläinen nimitti Halkidisin yhdeksi seuran kykyjenetsijöistä. Miehiltä löytyy yhteistä historiaa, sillä Kekäläinen värväsi Halkidisn pelaamaan HIFK:hon vuonna 1997. 
Muuta
Halkidisin veljenpoika George oli myös jääkiekkoilija, joka edusti mm. Pohjois-Amerikan farmisarjoissa Peoria Rivermeniä ja Wichita Thunderia sekä Euroopassa HC Fassaa, Ritten Sportia, Alleghea, Hull Stingraysiä sekä HC Eppania päättäen uransa Ruotsin I-divisioonan IF Björklövenissä. Nykyisin George Halkidis toimii sijoitusneuvojana Torontossa.
Tilastot
 1981–1982  Toronto Young Nationals  MTHL  40  9  27  36  54  -  -  -  -  -  1982–1983  London Knights  OHL  37  3  12  15  52  -  -  -  -  - 1983–1984  London Knights  OHL  51  9  22  31  123  8  0  2  2  27 1984–1985  London Knights  OHL  62  14  50  64  154  8  3  6  9  22    Buffalo Sabres  NHL  -  -  -  -  -  4  0  0  0  19 1985–1986  Buffalo Sabres  NHL  37  1  9  10  115  -  -  -  -  - 1986–1987  Rochester Americans  AHL  59  1  8  9  144  8  0  0  0  43    Buffalo Sabres  NHL  6  1  1  2  19  -  -  -  -  - 1987–1988  Rochester Americans  AHL  15  2  5  7  50  -  -  -  -  -   Buffalo Sabres  NHL  30  0  3  3  115  4  0  0  0  22 1988–1989  Rochester Americans  AHL  16  0  6  6  64  -  -  -  -  -   Buffalo Sabres  NHL  16  0  1  1  66  -  -  -  -  - 1989–1990  Rochester Americans  AHL  18  1  13  14  70  -  -  -  -  -   New Haven Nighthawks  AHL  30  3  17  20  67  -  -  -  -  -   Los Angeles Kings  NHL  20  0  4  4  56  8  0  1  1  8 1990–1991  New Haven Nighthawks  AHL  7  1  3  4  10  -  -  -  -  -   Phoenix Roadrunners  IHL  4  1  5  6  6  -  -  -  -  -   Los Angeles Kings  NHL  34  1  3  4  133  3  0  0  0  0 1991–1992  Toronto Maple Leafs  NHL  46  3  3  6  145  -  -  -  -  - 1992–1993  St. John's Maple Leafs  AHL  29  2  13  15  61  -  -  -  -  -   Milwaukee Admirals  IHL  26  0  9  9  79  5  0  1  1  27 1993–1994  Adirondack Red Wings  AHL  15  0  6  6  46  -  -  -  -  -   Detroit Red Wings  NHL  28  1  4  5  93  1  0  0  0  2 1994–1995  Detroit Red Wings  NHL  4  0  1  1  6  -  -  -  -  -   Tampa Bay Lightning  NHL  27  1  3  4  40  -  -  -  -  - 1995–1996  Atlanta Knights  IHL  21  1  7  8  62  -  -  -  -  -   Tampa Bay Lightning  NHL  3  0  0  0  7  -  -  -  -  -   Indianapolis Ice  IHL  3  0  2  2  8  -  -  -  -  -   Utah Grizzlies  IHL  27  0  7  7  72  12  1  1  2  36   New York Islanders  NHL  5  0  0  0  30  -  -  -  -  - 1996–1997  Carolina Monarchs  AHL  41  5  13  18  47  -  -  -  -  - 1997–1998  Winston-Salem IceHawks  UHL  3  0  1  1  15  -  -  -  -  -   HIFK  SM-liiga  29  1  6  7  133  9  0  2  2  14  1998–1999  Kölner Haie  DEL  48  7  14  21  103  5  0  0  0  4 1999–2000  ei pelannut                       2000–2001  SKA Pietari  RSL  9  0  2  2  10  -  -  -  -  -   Greensboro Generals  ECHL  33  1  6  7  50  -  -  -  -  -   Newcastle Jesters  BISL  1  0  1  1  0  -  -  -  -  - 11 kautta  yhteensä  NHL  256  8  32  40  825  20  0  1  1  51 1 kausi  yhteensä  SM-liiga  29  1  6  7  133  9  0  2  2  14 1 kausi  yhteensä  DEL  48  7  14  21  103  5  0  0  0  4 1 kausi  yhteensä  RSL  9  0  2  2  10  -  -  -  -  -

Lähteet

Viitteet

Luokka:Kanadalaiset jääkiekkoilijat
Luokka:Buffalo Sabresin varaamat pelaajat
Luokka:Vuonna 1966 syntyneet
Luokka:Elävät henkilöt